Diari Oficial de la Generalitat Valenciana


Sumari del DOGV 4183, del 05-02-2002 (2002/631)

Actuacions de separació número 321/2000. Cèdula de notificació.
---------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/631


Organisme emissor
:   Jutjat de Primera Instància Número 4 de Gandia

Tipus de document
:   Anunci

Actuacions de separació número 321/2000. Cèdula de notificació. [2002/Q631]
  
Victoria Ramis Alario, jutgessa del Jutjat de Primera Instància i Instrucció número 4 de Gandia i partit judicial, faig saber:
  
«Que en aquest Jutjat a càrrec meu se segueixen actuacions de separació D.A. 5a, registrats amb el número 321/2000, que se segueixen a instància de la senyora Joaquina González Primo, representada pel procurador García Lloret, la qual gaudeix del benefici de justícia gratuïta, contra el senyor Kalle Loum, actualment en parador ignorat, sobre separació conjugal, i en els quals s'ha dictat sentència el 20 de novembre de 2001, la decisió de la qual s'ha copiat i és com literalment es diu tot seguit:
  
Decisió
  
Que amb l'estimació de la demanda de separació interposada pel procurador José Vicente García Lloret, en nom i representació de la senyora Joaquina González Primo, contra el senyor Kalle Loum, declarat rebel, declare la separació del matrimoni format per les parts esmentades amb tots els efectes legals inherents a aquesta declaració, i s'adopten les mesures següents:
  
Els fills del matrimoni, José, Manyara i Aida Loum González, romandran sota la guarda i custòdia de la mare, la senyora González Primo, i ambdós progenitors continuaran tenint la pàtria potestat d'aquells.
  
Es fixa el següent règim de visites del senyor Loum: podrà visitar lliurement els fills en qualsevol moment tot respectant les hores de descans i les escolars d'aquests; i tenir-los en companyia seua un de cada dos caps de setmana, des de les 10.00 hores del dissabte fins a les 20.00 hores del diumenge; i també la meitat de les vacances de Nadal, Setmana Santa-Pasqua i estiu.
  
El domicili conjugal s'atribueix a l'esposa i fills, amb els mobles, l'aixovar i la roba, tret de les exclusivament particulars del senyor Loum, qui tindrà dret a retirar-les en el termini de cinc dies.
  
Pel que fa a la pensió alimentària a favor dels menors José, Manyara i Aida, el senyor Loum està obligat a satisfer a la senyora González, i pel concepte indicat, 60.000 pessetes mensuals, dins dels cinc primers dies de cada mes; quantitat que s'actualitzarà periòdicament d'acord amb l'índex de preus al consum que publique l'Institut Nacional d'Estadística o organisme que el substituïsca.
  
Tot això sense expressa imposició de costes processals a no cap de les parts.
  
Comuniqueu aquesta sentència, una vegada siga ferma, a les oficines del registre civil en què conste la inscripció de matrimoni dels subjectes del plet.
  
Contra aquesta sentència s'hi pot interposar recurs d'apel·lació.
  
Aquesta és la meua sentència, definitivament jutjant en primera instància, que pronuncie, mane i firme»
  
I perquè valga de notificació de sentència en forma al senyor Kalle Loum, en parador ignorat, expedisc aquest ofici a Gandia, el qual es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.